Хафез
От близки хора помощ свята…

Превод от персийски (фарси): Йордан Милев, 1969

chitanka.info

От близки хора помощ свята

напразно чакахме в бедата.

Приятелството… Ах, кога ли

плод ще дочакат семената?

Не мислехме като дервиши

и затова бе непозната

за нас разправата. Навярно

в зениците ни бе вината

понякога да не узнаем

истинността върху лицата.

О, ти ни заблуди сред мъка

в градината на красотата!

Хафез, ти сам сърцето си ни даде

и ний сме твоята отплата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.